**Határozat: 7-11**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. január 17-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. január 17-én** 18,10 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Kötő Attila képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Hétközi és hétvégi orvosi ügyelet 2019. évi finanszírozása**Előadó: Novák Ferenc polgármester
2. **A Zalakarosi Fürdő névváltozása**Előadó: Novák Ferenc polgármester
3. **A 250 m3-es gyógyvizes tározó megerősítési munkái tárgyú közbeszerzési eljárás megindítása**
Előadó: Novák Ferenc polgármester
4. **A termáltó helyreállításához szükséges közbeszerzési eljárás megindítása**Előadó: Novák Ferenc polgármester
5. **„FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében árubeszerzésre irányuló közbeszerzési eljárás ajánlattételi felhívásának és dokumentációjának jóváhagyása**Előadó: Novák Ferenc polgármester

**6. „FÜRDŐ HOTEL fejlesztése Zalakaros és a Balaton régió fejlődésének
 szolgálatában” című projekt keretében játszótéri és kültéri fittness eszközök
 telepítésére, valamint a lift beépítésére irányuló közbeszerzési eljárás ajánlattételi
 felhívásának és dokumentációjának jóváhagyása** Előadó: Novák Ferenc polgármester

**7. „FÜRDŐ HOTEL fejlesztése Zalakaros és a Balaton régió fejlődésének ZÁRT
 szolgálatában” című projekt keretében** **a** **műszaki ellenőri feladatok ellátására**
 **beérkezett ajánlatok elbírálása** Előadó: Novák Ferenc polgármester

**8. „FÜRDŐ HOTEL fejlesztése Zalakaros és a Balaton régió fejlődésének ZÁRT
 szolgálatában” című projekt keretében a FÜRDŐ HOTEL bővítése és átalakítása
 vállalkozási szerződés keretében tárgyú közbeszerzési eljárásban beérkezett
 ajánlatok elbírálása** Előadó: Novák Ferenc polgármester

 **9. „Villamos energia beszerzés 2018” tárgyú közbeszerzési eljárásban beérkezett ZÁRT
 ajánlatok elbírálása** Előadó: Novák Ferenc polgármester

**10. Hegyalja u. 45. szám alatti szolgálati lakással kapcsolatos kérelmek elbírálása ZÁRT** Előadó: Novák Ferenc polgármester

**11. Egyebek**

Novák Ferenc: Javasolja a 2. számú a Zalakarosi Fürdő névváltozása című napirend levételét, mert a felügyelőbizottság sem tárgyalta, későbbi időpontban kerül előterjesztésre.

Szavazásra teszi fel az elhangzott napirend levételére vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Javasolja, hogy a meghívóban szereplő 1. számú a Hétközi és hétvégi orvosi ügyelet 2019. évi finanszírozása című napirend zárt ülés keretében kerüljön megtárgyalásra, továbbá a 7., 8., 9., és 10., számú napirendek is zárt ülés kerüljenek megtárgyalásra, figyelemmel az Mötv. 46. §. /2/ bekezdés a./ és c./ pontjára.

Szavazásra teszi fel az 1., 7., 8., 9., 10. számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 7/2019. (I.17.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 1. valamint a 7-10. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés a./ és c./ pontjára.

**Napirend tárgyalása:**

 **3. A 250 m3-es gyógyvizes tározó megerősítési munkái tárgyú közbeszerzési
 eljárás megindítása** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 7/2019. (I.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 2/2019. (I.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 8/2019. (I.17.) számú határozata:**1./ Zalakaros Város Önkormányzat Képviselőtestülete elfogadásra javasolja a Gránit Gyógyfürdő Zrt. Közgyűlése számára a társaság Felügyelő Bizottságának 2/2019. (01.15.) számú határozata alapján a „250 m3-es gyógyvizes tározó megerősítési munkái” tárgyú közbeszerzési eljárás megindítását az előterjesztésben szereplő mellékelt dokumentumok szerint.

2./Zalakaros Város Önkormányzat Képviselőtestülete felhatalmazza a polgármestert, hogy a Gránit Gyógyfürdő Zrt. Közgyűlésén az Önkormányzat érdekeit a határozat 1./ pontjában megjelöltek szerint képviselje.

Határidő: 2019. január 18.

Felelős: Novák Ferenc polgármester

 **4. A termáltó helyreállításához szükséges közbeszerzési eljárás megindítása** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 8/2019. (I.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 3/2019. (I.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 6 igen szavazattal, ellenszavazat nélkül és 1 tartózkodással a javaslatot elfogadta és az alábbi határozatot hozta:

**Képviselőtestület 9/2019. (I.17.) számú határozata:**

1./ Zalakaros Város Önkormányzat Képviselőtestülete elfogadásra javasolja a Gránit Gyógyfürdő Zrt. Közgyűlése számára a társaság Felügyelő Bizottságának 3/2019. (01.15.) számú határozata alapján a termáltó helyreállításához szükséges, „Zalakaros, Gránit Gyógyfürdő – túlfolyóvezeték (DN800, DN500) kiváltása” tárgyú közbeszerzési eljárás megindítását a mellékelt dokumentumok és a későbbiekben elkészülő kiviteli tervek szerint.

2./Zalakaros Város Önkormányzat Képviselőtestülete felhatalmazza a polgármestert, hogy a Gránit Gyógyfürdő Zrt. Közgyűlésén az Önkormányzat érdekeit a határozat 1./ pontjában megjelöltek szerint képviselje.

Határidő: 2019. január 18.

Felelős: Novák Ferenc polgármester

1. **„FÜRDŐ HOTEL fejlesztése Zalakaros és a Balaton régió fejlődésének
 szolgálatában” című projekt keretében árubeszerzésre irányuló
 közbeszerzési eljárás ajánlattételi felhívásának és dokumentációjának
 jóváhagyása** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottság határozatát, és azt a kiegészítést, hogy kötelező az előterjesztést Cziráki úrnak láttamozni, a műszaki tartamot pedig szignózni.

**Gazdasági, Városfejlesztési és Turisztikai Bizottság 9/2019. (I.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 4/2019. (I.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 10/2019. (I.17.) számú határozata:**

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében Bútorok, berendezések beszerzése a Fürdő Hotel fejlesztése pályázat keretébenvállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja.

2./ Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.

Határidő: 2019. január 21.

Felelős: Novák Ferenc polgármester

Operatív felelős: Tóth Enikő projektmenedzser

 **6. „FÜRDŐ HOTEL fejlesztése Zalakaros és a Balaton régió fejlődésének
 szolgálatában” című projekt keretében játszótéri és kültéri fitness eszközök
 telepítésére, valamint a lift beépítésére irányuló közbeszerzési eljárás
 ajánlattételi felhívásának és dokumentációjának jóváhagyása** Előadó: Novák Ferenc polgármester
 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottság határozatát, valamint ugyanazt a kiegészítést, amit az előző napirendnél, hogy kötelező az előterjesztést Cziráki úrnak láttamozni, a műszaki tartamot pedig szignózni.

**Gazdasági, Városfejlesztési és Turisztikai Bizottság 10/2019. (I.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 5/2019. (I.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 11/2019. (I.17.) számú határozata:**

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittness eszközök telepítése, valamint a lift beépítésevállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja.

2./ Felkéri a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.

Határidő: 2019. január 21.

Felelős: Novák Ferenc polgármester

Operatív felelős: Tóth Enikő projektmenedzser

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és a nyílt ülést 18,20 órakor bezárta és a bejelenti, hogy a képviselőtestület 18,21 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Kötő Attila

 Jkv. hitelesítő Jkv. hitelesítő